Uutissuomalainen: Kokoomuksen Orpo ehdottaa kolmikantaista koulutussopimusta | Yle Uutiset | yle.fi
17.3.2019 klo 05.00
Petteri OrpoKalevi Rytkölä / Yle
Kokoomuksen puheenjohtaja Petteri Orpo ehdottaa ensi vaalikaudelle kolmikantaista koulutussopimusta, kertoo Uutissuomalainen (siirryt toiseen palveluun). Orpon mukaan niin sanotun tulevaisuussopimuksen tekemiseen tarvitaan hallituksen ja työmarkkinajärjestöjen lisäksi koulutuksen järjestäjiä.
Orpon mukaan sopimusta tarvitaan, koska työ muuttuu ja työntekijältä vaaditaan uusia taitoja. Sopimus mahdollistaisi sen, että työntekijä päivittäisi osaamistaan koko työuran ajan. Se on Orpon mukaan tärkeää myös työllisyysasteen nostamisen näkökulmasta.
Uutissuomalaisen haastattelussa Orpo kertoo suhtautuvansa avoimesti koulutustiliin ja kotitalousvähennyksen kaltaiseen oppimisvähennykseen.
eduskuntavaalitPetteri OrpoKansallinen KokoomusSuomen poliittiset puolueetsuomalaiset poliitikotSuomen politiikkaSuomiVaalikausipolitiikka